CELEX: 62017CN0503
Language: et
Date: 2017-08-21 00:00:00
Title: Kohtuasi C-503/17: 21. augustil 2017 esitatud hagi – Euroopa Komisjon versus Suurbritannia ja Põhja-Iiri Ühendkuningriik

16.10.2017   
            
            
               ET
            
            
               Euroopa Liidu Teataja
            
            
               C 347/21
            
         21. augustil 2017 esitatud hagi – Euroopa Komisjon versus Suurbritannia ja Põhja-Iiri Ühendkuningriik
   (Kohtuasi C-503/17)
   (2017/C 347/28)
   Kohtumenetluse keel: inglise
   
      Pooled
   
   
      Hageja: Euroopa Komisjon (esindajad: F. Tomat, J. Tomkin)
   
      Kostja: Suurbritannia ja Põhja-Iiri Ühendkuningriik
   
      Hageja nõuded
   
   
               —
            
            
               tuvastada, et kuna Ühendkuningriik lubas kasutada märgistatud kütteõli, et tankida sellega eraomandis lõbusõidulaevu, siis on Ühendkuningriik rikkunud direktiivist 95/60/EÜ (1) tulenevaid kohustusi;
            
         
               —
            
            
               mõista kohtukulud välja Suurbritannia ja Põhja-Iiri Ühendkuningriigilt.
            
         
      Väited ja peamised argumendid
   
   Komisjon väidab, et märgistatud kütuse müügi lubamine, et käitada eraomandis lõbusõidulaevu, on põhimõtteliselt vastuolus direktiiviga 95/60/EÜ („erimärgistamise direktiiv“). Kütuse erimärgistamine, mille puhul kohaldatakse vähendatud aktsiisimäära, on mõeldud spetsiaalselt selle tagamiseks, et see kütus oleks kergesti eristatav kütusest, mille pealt makstakse maksu täies ulatuses. Liikmesriigi meetme tagajärg on aga see, et kui Ühendkuningriigis tangitud eraomandis lõbusõidulaeva kütusepaagist leitakse erimärgistatud kütus, ei ole võimalik märgistuse põhjal kindlaks teha, kas kütuselt tuli maksta täies ulatuses või vähendatud määraga aktsiisimaksu.
   
      (1)  Nõukogu 27. novembri 1995. aasta direktiiv 95/60/EÜ gaasiõlide ja petrooli erimärgistamise kohta (EÜT 1995, L 291, lk 46; ELT eriväljaanne 09/01, lk 289).